Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Panttivankien vapauttamista ja sen vastineeksi sovittua -
tulitaukoa ja palestiinalaisterroristien vapauttamista vankiloista -
on lykätty päivällä.
Israel sanoo aikovansa jatkaa sotaa tauon jälkeen siihen asti, -
että Hamas on saatu tuhottua kokonaan.
Israelin puolustusministeri Gallant: -
"Hamas-johtajat elävät lainatulla ajalla, missä tahansa he ovatkaan."
Panttivankien vapauttamista -
ja Israelin sen vastineeksi tekemiä myönnytyksiä on lykätty päivällä.
Israelin kansallisen turvallisuuden neuvonantaja Hanegbi kertoi eilen, -
että ensimmäinen panttivankierä -
vapautuu alkuperäisen sopimuksen mukaisesti, -
mutta ei ennen perjantaita.
Syynä on se, että Hamas kieltäytyi allekirjoittamasta sopimusta -
ja esitti uusia vaatimuksia.
Israelin pääministeri Netanjahu, puolustusministeri Gallant -
ja ministeri Gantz puhuivat kansalaisille sen jälkeen, -
kun hallitus oli hyväksynyt vankienvaihtosopimuksen.
Meillä on selvät tavoitteet tälle sodalle: -
Hamasin tuhoaminen, panttivankien vapauttaminen ja sen varmistaminen,-
ettei Gaza muodosta jatkossa enää minkäänlaista uhkaa Israelille.
Sanoimme, että luomme edellytykset panttivankien vapauttamiselle, -
ja niin teimme. Tämä on toteutunut kahta pääasiallista keinoa käyttäen.
Ensimmäinen keino on ollut -
massiivinen ja heltymätön sotilaallinen paine Hamasia vastaan.
Kiitän IDF:ää ja Shin Betiä, -
jotka ovat tehneet kovasti töitä tämä paineen synnyttämiseksi.
Toinen keino panttivankien vapauttamiseksi on ollut -
harjoittamamme diplomaattinen painostus.
Kävimme vaikeita neuvotteluja parantaaksemme suunnitelmaa.
Netanjahu kertoi, että USA:n, Egyptin ja Qatarin välittämään sopimukseen -
kuuluvat myös Punaisen Ristin vierailut -
Hamasin pitämien panttivankien luona. Punainen Risti itse tosin väitti,
ettei sillä ole tietoa tällaisesta järjestelystä.
Puhuin juuri presidentti Bidenin kanssa. Kiitin häntä siitä, -
että hän oli pyynnöstäni yhteydessä sovittelijoihin, -
jotta suunnitelmaan saatiin tehtyä merkittäviä parannuksia.
Tämä sotilaallisten ja diplomaattisten ponnistelujen yhdistelmä -
loi edellytykset panttivankiemme vapauttamiselle.
Uskon, että tämä yhdistelmä -
helpottaa muidenkin panttivankien vapauttamista seuraavissa vaiheissa.
Sopimukseen ei kuulu murhaajien vapauttaminen.
Mutta se pitää sisällään Punaisen Ristin vierailut panttivankien luona -
ja lääketoimitukset heille. Kuulin, että joku on kiistänyt tämän.
Asiasta on selvä lauseke: -
"Punainen Risti saa luvan vierailla panttivankien luona ja toimittaa heille-
tarvittavia lääkkeitä." Odotan Punaisen Ristin tekevän työnsä.
Päätös terroristijärjestö Hamasin kanssa tehtävästä järjestelystä -
oli hyvin vaikea, Netanjahu korosti.
Hän yritti perustella päätöstä israelilaisille painottamalla, -
että puolustuslaitos on vakuuttanut poliittiselle johdolle, -
että sopimus ei haittaa Israelin sotaponnistusta Gazassa.
Israelin pääministerinä olen jatkuvasti vaikeiden päätösten edessä.
Päätöksiä on tehtävä vaikean ja vielä vaikeamman valinnan välillä.
Tämä koskee aivan erityisesti panttivankikysymystä.
Ponnistelut panttivankien vapauttamiseksi jatkuvat.
Tässä vaiheessa vapautetaan vauvoja ja lapsia, äitejä ja naisia.
Meillä on moraalinen velvollisuus saada panttivangit vapaaksi.
Tällä suunnitelmalla on IDF:n ja koko turvallisuuslaitoksen täysi tuki.
Kuten hallitus korosti eilen, -
joukkojemme turvallisuus taataan tauon aikana. Myös tiedustelu jatkuu.
IDF puolestaan valmistautuu jatkamaan sotaa.
Epäilyt siitä, pystyykö Israel jatkamaan sotaa Gazassa täysipainoisesti -
nk. humanitaarisen tauon jälkeen, ovat voimistuneet.
Puolustusministeri Joav Gallant sanoi,
että sodan syttymissyy on syöpynyt syvälle israelilaisten mieliin.
Israelin puolustuslaitos ei hellitä, -
ennen kuin islamistinen Hamas terrori- kumppaneineen on hävitetty Gazasta.
Lokakuun 7. päivänä Hamas aloitti sodan Israelia vastaan.
He kuvittelivat, että Israel murtuu, -
kun he nostavat Hamasin lipun keskelle Negeviä, -
ja että heidän brutaalit murhatyönsä ja muut hirvittävät tekonsa -
musertaisivat israelilaisten elämänhalun ja taistelutahdon.
Hamas oli väärässä. Se teki vakavan virheen.
Seurauksena on Hamasin tuhoaminen.
Sinä päivänä, jona Hamas suoritti nämä hirviömäiset veritekonsa, -
se julisti samalla tuomion Gazalle ja itselleen.
Tiedustelupalvelu Mossad -
on saanut luvan ryhtyä toimiin Hamasin johtajia vastaan kaikkialla.
"Kaikki Hamas-johtajat ovat kuoleman omia. He elävät lainatulla ajalla", -
puolustusministeri Gallant totesi.
Tiedottakaa heille, että he elävät lainatulla ajalla.
Taistelumme Hamasia vastaan on maailmanlaajuista.
Sen kohteena ovat yksittäiset kivääriä heiluttelevat, -
tiikerikuvioisiin vaatteisiin pukeutuneet terroristit, kuin myös ne, -
jotka lentelevät luksuskoneilla ja pitävät hauskaa samaan aikaan -
kun heidän kätyrinsä hyökkäävät naisia ja lapsia vastaan.
He ovat kaikki kuoleman omia.
Puolustusvoimien (IDF) esikunta- päällikkö Halevi kävi tervehtimässä -
Gazassa toimivia Israelin joukkoja. Hän korosti, että sota ei ole ohi.
Herzi Halevi sanoi, että Israelin joukot luovat Gazassa edellytykset sille, -
että sodan tavoitteet voidaan saavuttaa. Yksi tavoitteista on -
Hamasin ja sen terrorikumppaneiden sieppaamien panttivankien -
palauttaminen kotiin.
Pyrimme yhdistämään sodan tavoitteet, jotta maaoperaation paine -
auttaa luomaan edellytykset myös panttivankien vapauttamiselle.
Emme ole lopettamassa sotaa.
Jatkamme, kunnes saavutamme voiton.
Etenemme muille Hamasin alueille.
IDF-tiedottaja, kontra-amiraali Daniel Hagari ilmoitti tiedotustilaisuudessa, -
että panttivankien vapauttamiseen liittyviä valmisteluja -
tehdään paraikaa IDF:n ja kaikkien asianosaisten viranomaisten voimin.
IDF tekee yhdessä viranomaistahojen kanssa valmisteluja -
panttivankien vapauttamis- prosessin sujuvoittamiseksi.
IDF on saanut viime päivinä päätökseen valmistelut, -
jotta suunnitelmaa voidaan ryhtyä toteuttamaan.
Valmisteluja jatketaan kaiken aikaa.
Meillä on velvollisuus tehdä kaikkemme sen eteen, -
että panttivangit ― vanhukset, naiset, miehet ja tietysti lapset ―
saadaan vapautettua.
Kyse on monimutkaisesta ja keskeneräisestä prosessista, -
joka voi viedä aikaa ja johon kuuluu useita vaiheita.
Haluan korostaa, että toimiin ei ole vielä ryhdytty.
Tähän voi mennä vielä aikaa.
Iranin jemeniläinen välikäsi, huthien hallitsema Ansar Allah on toistuvasti -
laukaissut ballistisia ohjuksia ja lennokkeja Israelia kohti.
Lisäksi se on harjoittanut meri- rosvoutta Bab el-Mandebin salmella.
Tiedottaja Hagari kommentoi seuraavasti.
Mitä huthien kumoukselliseen toimintaan tulee, -
Yhdysvaltain tiedustelun eilen julkaisemat tiedot osoittavat, -
että Iran rahoittaa, aseistaa ja tukee operatiivisesti hutheja.
Iran mahdollistaa huthien tulituksen Israelin suuntaan.
Iran antaa hutheille aseita ja tiedusteluapua -
ja uhkaa toimillaan koko Lähi-itää.
Tämä ongelma koskettaa koko maailmaa, ei vain Israelia.
Iran yrittää häiritä keskittymistämme sotatavoitteisiimme Gazassa.
Huomiomme pysyy Gazassa ja tavoitteidemme saavuttamisessa.
Osaamme suojella itseämme.
Päätämme itse, missä ja milloin vastaamme.
Huthien terroriarmeijan laivaston komentaja vieraili tänään -
merirosvouksen kohteeksi joutuneella kaupallisella aluksella.
Hän vannoi Bab el-Mandabin laivaliikenteen häiriköinnin jatkuvan.
Sionistiselle entiteetille tiedoksi: Bab el-Mandabin salmi on punainen viiva,-
jota ei ylitetä ilman seuraamuksia.
Pidämme jokaista siviili- ja sota-alusta legitiiminä kohteena.
Lisäksi varoitamme sionisti- entiteetin liittolaisia ja niitä, -
jotka turvaavat Bab el-Mandabilla tapahtuvaa liikennöintiä: -
myös he ovat legitiimejä kohteita.
Pysymme täydessä valmiudessa ja suoritamme taistelutehtäviä, -
kunnes sionistinen entiteetti lopettaa hyökkäyksensä Gazassa.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen